open-index/open-wikipedia-markdown huggingface dataset:
Podhorský potok (prítok Sekčova)

**Podhorský potok** je potok v geomorfologickom celku Ondavská vrchovina v regióne Šariš v Prešovskom kraji v okrese Prešov a v malom rozsahu v okrese Bardejov. Je pravostranným prítokom vodného toku Sekčov. Má dĺžku .

## Sútok zdrojníc
Začína sa sútokom zdrojníc v  na obecnej hranici medzi obcou Veľký Slivník a obcou Geraltov v lesnom extraviláne severovýchodne od vrchu a lesa Hora s  v okrese Prešov v Prešovskom kraji. Severná zdrojnica pritekajúca z lesa a pasienka Nad Horským na území Geraltova v katastrálnom území Žatkovce pramení v . Južná zdrojnica pritekajúca z územia obce Veľký Slivník z východného úbočia vrchu a lesa Hora pramení v 

## Opis toku
Od sútoku zdrojníc tečie po obecnej hranici medzi obcami Geraltov a Veľký Slivník východným smerom v lesnom extraviláne, ľavým brehom obmýva les Dubiny, v  vteká na obecnú hranicu medzi obcou Raslavice časť obce Vyšné Raslavice a obcou Veľký Slivník a tečie po tejto hranici, ľavým brehom obmýva úpätie vrchu a lesa Voľa. V  priteká na obecnú hranicu medzi obcou Raslavice a obcou Demjata a zároveň aj okresnú hranicu a tečie po tejto hranici, v  opúšťa obecnú hranicu a vteká na územie obce Demjata. V  podteká železničnú trať Prešov – Bardejov aj cestu II. triedy Prešov – Bardejov a ústi do vodného toku Sekčov ako jeho pravostranný prítok v zmiešanom poľnohospodárskom extraviláne a lesnom extraviláne. Vodný tok Sekčov ďalej ústi do Torysy. Začína sa sútokom zdrojníc priamo na obecnej hranici a preteká po nej postupne medzi obcami Geraltov, Veľký Slivník, Raslavice a Demjata v okrese Prešov a v okrese Bardejov v Prešovskom kraji a až tesne pred svojim ústim opúšťa obecnú hranicu a vteká na územie obce Demjata, kde ústi. Nemá prítok.

## Pôvod názvu
Názov vodného toku má pôvod v názve vrchu a lesa Hora s , na úpätí ktorého sa potok začína sútokom zdrojníc. Názov vrchu a lesa Hora mal pôvodný význam *rozsiahlejší súvislý lesný porast hlavne na svahoch vyvýšeniny, vrch porastený lesom*. Z názvu vrchu a lesa *Hora* rozšírením o predponu lokalizácie *pod-* a  o formant prídavného mena *-ský* a po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Podhorský potok ako súčasť veľmi početnej skupiny názvov v slovenskej toponymii, najmä hydronymii. Hydronymum Podhorský potok bolo štandardizované v roku 1992. V súčasnej slovenskej štandardizovanej hydronymii hydronymum Podhorský potok nie je jedinečným názvom (február 2024). 

## Referencie

Kategória:Potoky na Slovensku
Kategória:Vodné toky v Ondavskej vrchovine
Kategória:Vodné toky v okrese Prešov
Kategória:Vodné toky v okrese Bardejov
Kategória:Geraltov
Kategória:Veľký Slivník
Kategória:Raslavice
Kategória:Demjata
Železničná zastávka Skalité-Serafínov

**Železničná zastávka Skalité-Serafínov** je železničná zastávka v obci Skalité. Stanica sa nachádza medzi zastávkou Skalité-Kudlov a stanicou Zwardoń. Prechádza ňou jednokoľajová elektrifikovaná trať č. 129 Čadca – Zwardoń. Je zároveň poslednou stanicou pred poľskou hranicou so Zwardońom a je od neho vzdialená 1 km. Čakáreň a budova je zatvorená, preto sa cestovné lístky kupujú vo vlaku. Na stanici sa začína žltá trať vedúca do Poľska a červená vedúca do Čadce.

## Iné projekty

## Referencie

## Externé odkazy
* Zastávka na vlaky.net

Skalité-Serafínov
Kategória:Skalité
Kategória:Doprava v okrese Čadca
Kvalifikácia na Majstrovstvá sveta vo futbale 2026 – Severná Amerika

**Severoamerická kvalifikácia na Majstrovstvá sveta vo futbale 2026** je jednou zo šiestich kontinentálnych častí kvalifikácie na Majstrovstvá sveta vo futbale 2026. Je určená pre národné tímy, ktoré sú členmi Konfederácie severoamerického, stredoamerického a karibského zväzového futbalu (CONCACAF). Keďže Kanada, USA a Mexiko sú ako usporiadatelia finálového turnaja automaticky kvalifikovaní na Majstrovstvá sveta, sú tak organizácii CONCACAF v kvalifikácii k dispozícii tri priame miesta na finálovom turnaji a dve miesta v interkontinentálnej baráži. 

## Formát
**Prvé kolo:** Štyri tímy (v rebríčku na 29. až 32. mieste) odohrali dvojzápasy doma a vonku. Dvaja víťazi postúpili do druhého kola.

**Druhé kolo:** 30 tímov (v rebríčku na 1. až 28. mieste a dvaja víťazi z prvého kola) boli rozdelení do šiestich skupín po päť tímov. Tímy hrajú v druhom kole vopred vyžrebované štyri zápasy (dva doma a dva vonku). Z každej skupiny postúpia dva tímy do tretieho kola.

**Tretie kolo:** 12 tímov z druhého kola bude rozdelených do troch skupín po štyri tímy. Víťazi skupín sa kvalifikujú na Majstrovstvá sveta vo futbale 2026. Dve najlepšie tímy na druhých miestach zabojujú v interkontinentálnej baráži o Majstrovstvá sveta.

## Prvé kolo

## Druhé kolo

### Skupina A

|}

### Skupina B

|}

### Skupina C

|}

### Skupina D

|}

### Skupina E

|}

### Skupina F

|}

## Tretie kolo

### Skupina A

|}

### Skupina B

|}

### Skupina C

|}

### Tabuľka druhých tímov

|}

## Interkontinentálna baráž
Dva tímy z druhých miest tretieho kola sa v interkontinentálnej baráži pripoja k jednému tímu z CONMEBOL, AFC, CAFa OFC. Tímy budú v baráži zoradené podľa rebríčku FIFA, kde dve najlepšie tímy budú hrať finále baráže, zatiaľ čo ostatné tímy budú hrať semifinále. Najlepšie dva tímy sa kvalifikujú na Majstrovstvá sveta vo futbale 2026.

Severnú Ameriku bude v baráži zastupovať  a .

## Kvalifikované tímy

## Referencie

## Zdroj

Kategória:Kvalifikácia na Majstrovstvá sveta vo futbale 2026
Kategória:Futbal v Kanade
Kategória:Futbal v Mexiku
Kategória:Futbal v USA
Kategória:Futbal v 2026
Albín Medúz

**Albín Medúz** (* 15. jún 1952, Želiezovce) je slovenský herec, choduliar a člen Spišského divadla.

## Životopis
Albín sa narodil v Želiezovciach a od strednej školy sa začal venovať účinkovaniu v divadelnom spolku Tvar pri Nitre. Po skončení dvojročnej povinnej vojenskej služby sa presťahoval do Levíc. Zamestnal sa v mestskom kultúrnom centre na pozícii vedúceho výtvarného ateliéru a neskôr pracoval ako metodik v Okresnom osvetovom stredisku. Popri tom založil v roku 1974 ochotnícke divadlo *Animato*. V nasledujúcich piatich rokoch vytvoril päť autorských inscenácií. V roku 1978 získal ocenenie Slovesnej jari za text *Život je hra*.

Prechod z amatérskeho do profesionálneho divadelníctva sa uskutočnil v novembri 1980, keď sa Albín stal členom súboru pre deti a mládež Divadla Jonáša Záborského v Prešove, ktoré malo pobočnú scénu v Spišskej Novej Vsi. Tento súbor zaznamenal spoločenský vzostup pod vedením Miroslava Košického a v roku 1992 sa osamostatnilo pod názvom Spišské divadlo. Medúz sa v 80. rokoch herecky doškoľoval a vzdelával, aby bol jeho prechod do profesionálneho herectva čo najplynulejší. Za svoj umelecký vzor považuje francúzskeho míma Marcela Marceaua. V Spišskom divadle účinkoval 30 rokov a k novembru 2013 účinkoval spolu vo viac ako 100 premiérach a viac ako 3 400 predstaveniach.

V televíznej a filmovej produkcii stvárňoval prevažne epizódne postavy. V súčasnosti (2024) patrí k jeho posledným výrazným postavám rola Zubatej v Jakubiskovej *[[Perinbaba a dva svety|Perinbabe a dvoch svetoch]]*. Na dôchodku sa venuje aj projektu živých sôch *Big names* a mestské podujatia obohacuje ako choduliar, klaun a zabávač. Preto ho miestni prezývajú *múdrym klaunom*.

V januári 2024 Albín Medúz vystúpil ako rečník na protivládnych protestoch v Spišskej Novej Vsi.

## Autorské inscenácie
* *Skúška*
* *Antigona*
* *Ústa plné zeme*
* *Donkichot z našej ulice*
* *Život je hra* 
* *Poleno*

## Divadlo
* *Perinbaba* (Spišské divadlo) - postava Zubatej

## Filmografia
* *Ulice bez mena* (1989)
* *Od rána do úsvitu* (1991)
* *Bačšovanský a zať* (1994)
* *Deti* (2014)
* *[[Sedem zhavranelých bratov]]* (2023)
* *[[Perinbaba a dva svety]]* (2023) - postava Zubatej 

## Seriály
* *Ako divé husi* (2000)
* *Záchranári* (2003)
* *[[Ordinácia v ružovej záhrade]]* (2007)
* *[[V mene zákona (seriál)|V mene zákona]]* (2009)
* *Pravdivé príbehy s Katkou Brychtovou* (2013)
* *[[Horná Dolná (seriál)|Horná Dolná]]* (2015) - postava biskupa
* *[[Kriminálka Kraj]]* (2022)

## Referencie

## Externé odkazy
* 
* Zoznam inscenácií Spišského divadla, v ktorých Albín Medúz účinkoval
* Albín Medúz - 30 rokov v divadle (Ivor Bauer, 2012)

Kategória:Slovenskí divadelní herci
Kategória:Slovenskí filmoví herci
Kategória:Osobnosti zo Želiezoviec
Reinhard Marx

**Reinhard Marx** (* 21. september 1953, Geseke) je nemecký kardinál, mníchovský arcibiskup, kardinál a bývalý predseda nemeckej biskupskej konferencie do 3. marca 2020.

## Životopis
Narodil sa v Geseke v Severnom Porýní-Vestfálsku, 2. júna 1979 bol arcibiskupom Johanom Joachimom Degenhardtom vysvätený za kňaza, v roku 1989 získal doktorát teológie. 23. júla 1996 ho pápež Ján Pavol II. menoval pomocného biskupa v Paderborne a titulárneho biskupa v Petine. 21. septembra toho istého roku, v deň svojich štyridsiatych tretích narodenín, podstúpil biskupské svätenie z rúk arcibiskupa Degenhardta. 20. decembra 2001 nahradil Hermanna Jozefa Spitala vo funkcii biskupa v Trieri, najstaršej nemeckej diecéze. 17. júla 2003 suspendoval z kňazského úradu Gottholda Hasenhüttla za to, že počas Ekumenického cirkevného zjazdu pozval na sväté prijímanie aj evanjelikov.

30. novembra 2007 ho pápež Benedikt XVI. menoval do funkcie arcibiskupa mníchovsko-freisingskej arcidiecézy. Okolnosti tohto pápežovho rozhodnutia sprevádzali početné dohady verejnosti i médií, tie však odbil Marx výrokom: „Arcibiskupa menuje pápež, nie novinári.“ Obrad uvedenia do funkcie prebehol 2. februára 2008 v mníchovskom chráme Frauenkirche. Okrem výkonu funkcie arcibiskupa v Mníchove a Freisingu v súčasnosti arcibiskup Marx predsedá Výboru pre sociálne otázky Nemeckej biskupskej konferencie. Pri konzistori 20. novembra 2010 bol menovaný kardinálom.

22. marca 2012 bol zvolený na čelo Komisie biskupských konferencií Európskej únie (COMECE). Až do roku 2015 tak bude na čele organizácie zastrešujúcej jednotlivé národné biskupské konferencie štátov patriacich do EÚ.

Dňa 13. apríla 2013 bolo vo Vatikáne oznámené, že pápež František ustanovil nový poradný zbor ôsmich kardinálov, ktorý mu má pomôcť pri vypracovaní reformy vatikánskej kúrie. Jedným z členov tejto pracovnej skupiny sa stal aj kardinál Marx.

Dňa 21. mája 2020 ponúkol pápežovi Františkovi svoju rezignáciu. Ako dôvod uviedol najmä spoločnú zodpovednosť za nedostatky pri rozkrývaní prípadov sexuálneho zneužívania v nemeckej cirkvi. Vo svojom liste pápežovi uviedol, že jeho odstúpenie môže byť pre nemeckú cirkev novým začiatkom. Pápež František jeho rezignáciu neprijal s oddôvodnením, že je potrebné prijať zodpovednosť za dejiny a vyvaroval pred politikou pštrosa, ktorý strká hlavu do piesku.

## Referencie

## Zdroj

Kategória:Nemeckí rímskokatolícki arcibiskupi
Kategória:Nemeckí kardináli
Kategória:Arcibiskupi Mníchovskej arcidiecézy
Kategória:Absolventi Pápežskej univerzity Gregoriany
Kategória:Nemeckí vysokoškolskí pedagógovia
Kategória:Osobnosti zo Severného Porýnia-Vestfálska
Smršť (film)

***Smršť*** je mysteriózny thriller na motívy bestselleru *[[Smršť (kniha)|Smršť]]* jedného z najpredávanejších slovenských spisovateľov Jozefa Kariku. *Smršť* je už jeho druhou spoluprácou s režisérom Petrom Bebjakom. Film vznikol v produkcii DNA Production, producentom bol Rasťo Šesták.

Producentom za Bontonfilm Studios bol Martin Palán a distribúciu na Slovensku a v Česku má na starosť spoločnosť Bontonfilm.

Film vznikol s podporou Audiovizuálneho fondu.

## Dej

Forenzný psychológ Martin Lang (Tomáš Maštalír) prichádza spolu s manželkou Pawlou (Anna Geislerová) do kúpeľov v horách. Ďaleko od civilizácie si chcú oddýchnuť a skúsiť zachrániť vzťah. Prechádzajú vážnou partnerskou krízou, ktorá pramení z hlboko ukrytej traumy, a tento pobyt je pre nich ultimátom – buď svoje problémy prekonajú, alebo sa každý vyberie vlastnou cestou. Kolobeh rutinných dní však naruší príchod tajomnej zásielky – balíka s dôkazovým materiálom z vyšetrovania tragického prípadu.

Odosielateľom je jeho kolega, psychológ (Marek Geišberg). Ten od neho potrebuje pomoc v prípade známom ako „jazda smrti“, na konci ktorého boli štyria mŕtvi. Lang sa spočiatku zdráha, ale postupne podľahne neznámej sile, ktorá ho k prípadu priťahuje. 

Filip Veselovský (Michal Režný), jeho kamarátka Nina a jej partner, policajt Gabo, v jeden večer nastúpili do auta. Po zbesilej jazde auto zastalo na pumpe. Nina natankovala a jeden z mužov ju zastrelil. Šofér okamžite vyrazil smerom do lesov a po chvíli v plnej rýchlosti prešiel do protismeru a zrazil sa s protiidúcim autom. Ľudia v ňom boli na mieste mŕtvi, rovnako ako Gabo. Ten však zomrel ešte predtým, guľkou do hlavy.

Veselovský vyviazol s ťažkými zraneniami a teraz čelí obvineniu z viacerých trestných činov vrátane vraždy. Hrozí mu dvadsaťpäť rokov vo väzení, ale on tvrdí, že je nevinný. Snaží sa vyšetrovateľov presvedčiť, že bol k tomu prinútený a vinu a na tomto zločine nesie halný vietor.

„Halný vietor duje, kto má rozum, ten sa skryje. Má starý čierny kábatec, kto ju zazrie, s tým je koniec. Šepká sladko fujavica, kto pozná jej meno? Veternica.“

### Kniha verzus film
Film bol knihou *[[Smršť (kniha)|Smršť]]* len inšpirovaný, nejde teda o jeho priame prenesenie do podoby scenára. Motív a tajomno legendy, ktorá ovplyvňuje hrdinov príbehu a odráža ich bolestivé tajomstvá však ostali zachované. Príbeh bol modifikovaný so súhlasom autora knižnej predlohy a keďže jeho atmosféra sa nezmenili, dokážu zaujať a ponúknuť prekvapivé rozuzlenie ako novým divákom, tak aj verným fanúšikom kníh Jozefa Kariku.

## Referencie

## Externé odkazy
* 
* 
* 

Kategória:Filmy z 2024
Kategória:Filmy podľa názvu
Kategória:Slovenské filmy
Federálny pohár v basketbale mužov

**Federálny pohár v basketbale mužov**, v minulosti *Česko-Slovenský pohár*, je spoločná basketbalová pohárová súťaž mužov v Česku a na Slovensku, ktorú organizuje Česká basketbalová federácia (ČBF) a Slovenská basketbalová asociácia (SBA). Pôvodne vznikla v roku 2002, no konali sa iba dva ročníky. Následne po obnove vznikla v roku 2021, v súčasnej podobe funguje od roku 2024 a zúčastňujú sa jej po štyri kluby z najvyšších ligových súťaží ČR a SR. Kým v prvých ročníkoch súťaže uspeli slovenské kluby BK Slovakofarma Pezinok a E.S.O. Lučenec, v doposiaľ konaných ročníkoch po obnovení súťaže zvíťazili české kluby, BK Opava a ERA Basketball Nymburk.

## Štruktúra súťaže
Prvé dva ročníky Federálneho pohára sa pod názvom *Česko-Slovenský pohár* odohrali v sezónach 2001/02 a 2002/03. Pri premiére súťaže na finálovom turnaji v Ostrave v januári 2002 uspel tím BK Slovakofarma Pezinok. O rok na to na finálovom turnaji v Lučenci v januári 2003 vyhral domáci tím E.S.O. Lučenec. Následne sa súťaž nekonala 18 rokov.

Ročníky 2021 a 2022 sa hrali za účasti 12, resp. 16 tímov skupinovým spôsobom. V rokoch 2021 aj 2022 sa Federálny pohár uskutočnil až ako de facto príprava na sezónu 2022/23, od 3. do 12. septembra 2021, resp. od 9. do 17. septembra 2022. Skupinová fáza skupín A, B, C a D sa hrala systémom každý s každým. Na základe výsledkov sa tímy zoradili do štyroch výkonnostných skupín pre konečné umiestnenie 1.-4., 5.-8., 9.-12. a 13.-16. miesto. Táto záverečná fáza sa už hrala iba vo forme dvoch zápasov každého tímu v skupine. Ročník 2023 sa odohral iba ako finálový turnaj Final Four v Leviciach 8.9. septembra 2023 za účasti po dvoch tímoch z Česka a Slovenska.

Od roku 2024 sa pohár hrá turnajovým spôsobom, turnaj (Final Eight) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie. Prvý takýto formát hostila v januári Praha v Hale Královka.

## Sezóny a finalisti Federálneho pohára

### Historické štatistiky

## Referencie

## Pozri aj
* Český pohár v basketbale mužov
* Slovenský pohár v basketbale mužov
* Basketbalová extraliga mužov

## Externé odkazy
* Oficiálna stránka Českej basketbalovej federácie
* Oficiálna stránka Slovenskej basketbalovej asociácie 

Kategória:České športové súťaže
Kategória:Slovenské basketbalové súťaže
Kľučkov

**Kľučkov** () je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Palota, približne  východne od Medzilaboriec. 

## Poloha
Nachádza sa v hraničnom hrebeni vrchoviny. Juhozápadná časť hrebeňa zasahuje na územie Prešovského kraja, okresu Medzilaborce a na katastrálne územie obce Palota, severovýchodná patrí poľskému Podkarpatskému vojvodstvu, powiatu Sanok a gmine Komańcza. Najbližšími sídlami sú južne situovaná Palota, západne ležiaca Vydraň, Medzilaborce a Kalinov, severne sa na poľskom území nachádza Dolźyca a Radoszyce, patriace do gminy Komańcza. Oblasť je súčasťou Chránenej krajinnej oblasti Východné Karpaty v slovenskej a Jaśliského parku v poľskej časti.

## Opis
Kľučkov leží na severnom okraji Laboreckej vrchoviny, v hraničnom hrebeni severozápadne od Laboreckého priesmyku. Západne sa nachádza Stredný hrb (), Hudákov (), Brúsy (), Ráztoky (), Strop () a Kýčera (), južne Pahorky (), Brincová (), Megelov grúň (), Terpiak () a Stávok (), východne Wierch (), Jasieniowa (), Kiczera () a Sokoliska () a severne Popowa (), Bania (), Paseky () a Daňová (). Západné svahy odvodňuje Jurčov potok do rieky Laborec, voda z juhovýchodných odteká Radoszankou a zo severných Dolźyczkou do rieky Oslawy v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské a Bukovské vrchy, vzácne i Tatry.

## Prístup
* po  červeno značenej magistrále po hrebeni:
** od severozápadu z vrchu Paseky cez Stredný hrb
** od juhovýchodu z Laboreckého priesmyku
* po  zeleno značenom chodníku z Vydrane popod Stredný hrb

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Medzilaborce
Kategória:Palota
Kategória:Vrchy v Podkarpatskom vojvodstve
Bocianik rozpukovitý

**Bocianik rozpukovitý** () je jednoročná až dvojročná bylina z čeľade pakostovité (*Geraniaceae*). Jeho prirodzený areál zahŕňa mierne oblasti Eurázie a severnej Afriky.

## Opis
Bocianik rozpukovitý je jednoročná až dvojročná, nepríjemne zapáchajúca bylina, s rozkonáreným kolovitým koreňom. Byle sú poliehavé alebo vzpriamené, roztrúsene až husto chlpaté a nepravidelne žliazkaté, vysoké 5 až 50 cm.

Prízemné listy sú v ružici, byľové protistojné a krátkostopkaté, horné sediace a zmenšujúce sa. Listové stopky sú chlpaté. Čepele sú v obryse elipsovité, perovito zložené, na oboch stranách štetinaté a žliazkaté, lístky sú sediace, v obryse vajcovité, jeden až dvakrát perovito zárezové. 

Súkvetie tvorí dlhostopkatý, 3 až 12 kvetý okolík, so stopkou dvakrát až trikrát dlhšou ako podporné listy. 
Kvety sú päťpočetné, pravidelné a obojpohlavné. Fialové až fialovoružové (zriedka biele) kvetné lupienky sú voľné, obrátene vajcovité, tmavo žilkované, s čiernou škvrnou na báze a nad bázou chlpaté. Sú dvakrát dlhšie ako kalich. Tyčiniek je desať, usporiadané sú v dvoch kruhoch po päť, plodné sú iba päť vnútorné.  Semenník je päťpuzdrový, s jednou čnelkou rozdelenou na päť blizien. Päťpočetný kalich má lístky voľné, podlhovasto elipsovité, trojžilové až päťžilové, žliazkato chlpaté, krátko ostité, dlhé 5 až 7 mm. Kvetné stopky sú počas kvitnutia i pri dozretí vzpriamené.

Zobákovité plody sú úzko obrátene vajcovité, dlhé 30 až 40 mm, na vrchole s hlbokou brázdou. Po dozretí pukajú od stredového stĺpika zdola nahor a tak sa oddeľujú jednosemenné plôdiky, so skrutkovito stočenými príveskami.

## Rozšírenie
Areál prirodzeného rozšírenia bocianika rozpukovitého zahŕňa mierne oblasti Eurázie a severnej Afriky.   
Zavlečený je na západnej pologuli od Aljašky, cez Kaliforniu, Mexiko, Panamu až po Ohňovú zem v Čile. Nepôvodný je tiež v Grónsku, Juhoafrickej republike, na Novom Zélande, v Japonsku, Kórei a na Ruskom Ďalekom východe.

Na Slovensku je na celom území hojný a všeobecne rozšírený najmä v nižších polohách.

## Ekológia
Bocianik rozpukovitý obsadzuje vhodné stanovištia od nížin do podhorského stupňa. Rastie ako burina na poliach, úhoroch, pasienkoch, v záhradách, viniciach a na rumoviskách. Vyhovujú mu výhrevné, vysychavé, zásadité, voľné, výživné, kamenisté i hlinité pôdy. Kvitne od apríla do augusta. 

## Význam a využitie
Bocianik rozpukovitý obsahuje elagitaniny (geranín, izogeranín) a flavonoidy. Pre niektoré liečivé vlastnosti sa využíva ako adstringens, hemostatikum, homeopatikum, diuretikum a čajovina. 

V niektorých krajinách sa používa aj ako zložka ľudskej potravy a krmivo pre zvieratá.

## Galéria

Illustration Erodium cicutarium0.jpg | Ilustrácia.
Erodium cicutarium 1DS-II 2-1108.jpg | Vrchol stonky v detaile.
Erodium cicutarium 1DS-II 2-3130.jpg | Nezrelé zobákovité plody.
Erodium cicutarium 15-p.bot-erod.cicu-02.jpg | Detail listu.


## Referencie

## Iné projekty

Kategória:Flóra na Slovensku
Kategória:Liečivé rastliny
Kategória:Najmenej ohrozené druhy
Kategória:Buriny
rozpukovitý
Kategória:Flóra v Grónsku
Kategória:Rastliny s fialovými kvetmi
Kategória:Rastliny s ružovými kvetmi
Kategória:Rastliny s bielymi kvetmi
Turistická značkovaná trasa číslo 5119

**Turistická značkovaná trasa číslo 5119** je zelená trasa v Malých Karpatoch a Myjavskej pahorkatine, ktorá vedie z Čachtíc do Lubiny. Dĺžka trasy je 12,3 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Trasa na turistickej mape
* Trasa na turistickej mape oma.sk

5119
5119
5119
Železničná zastávka Skalité-Kudlov

**Železničná zastávka Skalité-Kudlov** je železničná zastávka v obci Skalité. Stanica sa nachádza medzi zastávkou Skalité pod Poľanou a zastávkou Skalité-Serafínov. Prechádza ňou jednokoľajová elektrifikovaná trať č. 129 Čadca – Zwardoń. Čakáreň a budova je zatvorená, preto sa cestovné lístky kupujú vo vlaku.

## Referencie

Skalité-Kudlov
Kategória:Skalité
Kategória:Doprava v okrese Čadca
Železničná zastávka Dunajov

**Železničná zastávka Dunajov** je železničná zastávka v obci Dunajov. Nachádza sa medzi stanicou Krásno nad Kysucou a zastávkou Ochodnica. Leží na trati č. 127 Žilina – Čadca - Svrčinovec zastávka - Mosty u Jablunkova. Je elektrifikovaná.

## Doprava
Železničná zastávka leží na území IDS PLUS.

### Linkové vedenie
Podľa cestovného poriadku 2025/2026:

## Referencie

Dunajov
Kategória:Doprava v okrese Čadca
Kategória:Dunajov
Zoznam najväčších futbalových štadiónov na Slovensku

Toto je **zoznam futbalových štadiónov** na Slovensku z hľadiska kapacity. Z veľkej časti ide o štadióny klubov pôsobiacich v najvyššej futbalovej lige.

## Referencie

Kategória:Futbalové štadióny na Slovensku
Šebastovík

**Šebastovík** je potok v geomorfologickom celku Slanské vrchy v geomorfologickom podcelku Šimonka v regióne Šariš v Prešovskom kraji v okrese Prešov. Je ľavostranným prítokom vodného toku Šebastovka. Má dĺžku .

## Prameň
Pramení v  v južnej časti územia obce Podhradík v lesnom extraviláne severozápadne od vrchu a lesa Krivý javor s  v okrese Prešov v Prešovskom kraji. 

## Opis toku
Od prameňa tečie juhovýchodojužným smerom cez zmiešaný lesný extravilán a poľnohospodársky extravilán, v  priteká na obecnú hranicu medzi obcou Podhradík a obcou Ruská Nová Ves a zároveň prudko mení smer na severozápad. Tečie po obecnej hranici až po  kde vteká na územie Podhradíka, pravým brehom postupne obmýva les Gibov, les Hájová hora a les Grúne, v  vteká do intravilánu Podhradíka, ľavým brehom obmýva pole Krížové. Mení smer na sever, v hornej časti intravilánu obce Podhradík ústi do vodného toku Šebastovka ako jej ľavostranný prítok v zmiešanom poľnohospodárskom extraviláne a lesnom extraviláne. Vodný tok Šebastovka ďalej ústi do Sekčova. Pramení, preteká a ústi na území obce Podhradík v okrese Prešov v Prešovskom kraji a iba časťou stredného toku preteká po obecnej hranici medzi Podhradíkom a obcou Ruská Nová Ves. Nemá prítok.

## Pôvod názvu
Názov vodného toku má pravdepodobne pôvod v názve vodného toku Šebastovka, do ktorého potok Šebastovík ústi ako jeho menší a kratší prítok. Zo slovného základu názvu potoka Šebastovka rozšírením o formant zdrobneniny *-ík* bolo utvorené jednoslovné hydronymum Šebastovík ako súčasť početnej skupiny názvov v slovenskej toponymii, najmä hydronymii. Nemožno celkom vylúčiť ani prevzatie jednoslovného názvu lesa Šebastovík a jeho prenos bez zmeny na pomenovanie potoka. Les s rovnakým názvom Šebastovík leží od vrchu Krivý javor opačným smerom ako prameň potoka Šebastovík tesne za obecnou hranicou už na území susednej obce Ruská Nová Ves. Je potrebný ďalší výskum. Hydronymum Šebastovík bolo štandardizované v roku 1975. V súčasnej slovenskej štandardizovanej hydronymii hydronymum Šebastovík je jedinečným názvom (február 2024). 

## Referencie

Kategória:Potoky na Slovensku
Kategória:Vodné toky v Slanských vrchoch
Kategória:Vodné toky v okrese Prešov
Kategória:Podhradík
Kategória:Ruská Nová Ves
Krisztián Forró

**Krisztián Forró** (; * 31. január 1976, Veľká Mača) je slovenský podnikateľ a politik maďarskej národnosti, od roku 2013 poslanec Trnavského samosprávneho kraja, v rokoch 2021 až 2024 predseda strany SZÖVETSÉG – ALIANCIA a v rokoch 2020 až 2021 predseda Strany maďarskej koalície (SMK-MKP). V prezidentských voľbách v roku 2024 kandidoval za prezidenta SR a získal 65 588 hlasov (2,91 %). Skončil na štvrtom mieste.

## Životopis

### Štúdium
Forró pochádza z Veľkej Mače, vyštudoval Gymnázium Zoltána Kodálya s vyučovacím jazykom maďarským v Galante a Obchodnú akadémiu v Dunajskej Strede. Následne absolvoval Vysokú školu moderných obchodných vied (Modern Üzleti Tudományok Főiskolája) v maďarskej Tatabányi.

### Politika
Forró vstúpil v roku 2004 do strany SMK-MKP. Od roku 2011 bol okresným predsedom SMK-MKP v okrese Galanta. V rokoch 2020 až 2021 bol po Józsefovi Menyhártovi posledným predsedom SMK-MKP. Po zániku SMK-MKP a zlúčení troch maďarských strán pod hlavičkou Aliancie bol Forró v rokoch 2021 až 2024 predsedom strany SZÖVETSÉG – ALIANCIA, ktorá nesie od januára 2024 názov Magyar Szövetség – Maďarská aliancia.

* V parlamentných voľbách 2010 neúspešne kandidoval na 133. mieste kandidátnej listiny SMK-MKP.
* V parlamentných voľbách 2012 neúspešne kandidoval na 13. mieste kandidátnej listiny SMK-MKP.
* V krajských voľbách 2013 bol prvý raz zvolený za poslanca Trnavského samosprávneho kraja vo volebnom obvode č. 2 (okres Galanta).
* V parlamentných voľbách 2016 neúspešne kandidoval na 6. mieste kandidátnej listiny SMK-MKP.
* V krajských voľbách 2017 bol druhý raz zvolený za poslanca Trnavského samosprávneho kraja vo volebnom obvode č. 2 (okres Galanta).
* V parlamentných voľbách 2020 nekandidoval za MKS-MKÖ.
* V krajských voľbách 2022 bol tretí raz zvolený za poslanca Trnavského samosprávneho kraja vo volebnom obvode č. 2 (okres Galanta).
* V parlamentných voľbách 2023 neúspešne kandidoval na 1. mieste kandidátnej listiny strany Magyar Szövetség – Maďarská aliancia.
* V prezidentských voľbách 2024 bol kandidátom Maďarskej aliancie na post prezidenta. V prvom kole volieb získal 65 588 (2,91 %) platných hlasov a skončil na 4. mieste.

## Súkromný život
Je ženatý, s manželkou Szilviou Fodor má troch synov. Žije v obci Veľká Mača. Hovorí po anglicky, maďarsky, nemecky a slovensky.

## Referencie

## Externé odkazy
* Oficiálny web 
* Forró Krisztián – profil na webe Szovetseg.sk 
* Spravodajstvo týkajúce sa Krisztiána Forróa na portáli Teraz.sk TASR
* Spravodajstvo týkajúce sa Krisztiána Forróa na portáli agentúry SITA

Kategória:Osobnosti z Veľkej Mače
Kategória:Slovenskí politici
Kategória:Slovenskí komunálni politici
Kategória:Politici SMK
Kategória:Politici Aliancie
Kategória:Predsedovia slovenských politických strán
Kategória:Poslanci Trnavského samosprávneho kraja
Kategória:Kandidáti na prezidenta Slovenskej republiky (2024)
Kategória:Slovenské osobnosti maďarského pôvodu
Kategória:Absolventi Univerzity Edutus
Podcast roka

right|náhľad|250px|Podcast roka 2023.

**Podcast roka** je slovenská súťaž a udalosť, ktorá každoročne oslavuje a oceňuje vynikajúcu prácu v oblasti podcastingu na Slovensku. Toto podujatie je určené nielen na vyzdvihnutie talentov v rámci podcastovej komunity, ale aj na podporu rastu a rozvoja podcastovej scény v krajine a zvýšenie povedomia o podcastoch medzi širokou verejnosťou. Súťaž slúži ako most medzi podcastovými tvorcami a širším publikom.

## História
Podcast roka bol založený v roku 2023 s cieľom vytvoriť platformu, kde môžu byť slovenskí podcastoví tvorcovia a ich práca uznávaná a oslavovaná. Ide o jediné podujatie tohto druhu na Slovensku a tak sa stalo významnou udalosťou slovenskej podcastovej scény.

## Formát súťaže
Súťažné podcasty identifikované podľa RSS informácií sú rozdelené do kategórií, ktoré odrážajú rôznorodosť podcastovej produkcie na Slovensku. V súťaži tvorcovia súťažia o ceny v súťažných kategóriách, vrátane ocenenia Ucho – podcastový objav roka a Miláčik - najobľúbenejší podcast roka. Víťazi sú vyberaní na základe hodnotenia odbornej poroty a hlasovania verejnosti.

## Ročníky
Do prvého ročníka súťaže sa zapojilo viac ako 1 300 slovenských podcastov, ktoré splnili pravidlá súťaže. Vyhlásenie víťazov a odovzdávanie ocenení sa konalo 28. júna 2023 na lodi Sundeck v Bratislave. Podujatie obsahovalo diskusnú časť a časť venovanú odovzdávaniu ocenení.

Druhý ročník súťaže priniesol niekoľko zmien, vrátane až piatich nových súťažných kategórií a zareagoval aj na podcastové trendy zaradením ocenenia Klapka pre najlepší videopodcast. V tomto ročníku súťažilo o priazeň 1300 podcastov, do hlasovania sa zapojilo 33 129 hlasujúcich, ktorí odovzdali za 3 týždne až 223 000 hlasov. Vyhlásenie víťazov a odovzdávanie ocenení sa konalo 19. júna 2024 na Pontone v Bratislave.

Do tretieho ročníka súťaže bolo zaradených viac ako 1 200 podcastových tvorcov. Verejné hlasovanie prebiehalo celý mesiac máj a zapojilo sa doň 49 205 podcastových fanúšikov. Vyhlásenie víťazov sa konalo 4. júna 2025 na Pontone v Bratislave. 

## Nominácie a víťazi

## Vplyv a prínos
Podcast roka má významný vplyv na slovenskú podcastovú komunitu tým, že poskytuje platformu pre objavovanie nových talentov, podporuje vzdelávanie a rozvoj tvorcov a zvyšuje povedomie o podcastoch medzi širšou verejnosťou. Udalosť tiež prispieva k posilneniu kontaktov a vzťahov medzi podcastermi a umožňuje výmenu skúseností a najlepších praxí. Podcast roka pokračuje vo svojej misii oslavovať a podporovať podcastovú kultúru na Slovensku. S každým ročníkom prináša nové príležitosti pre tvorcov, posilňuje komunitu a zvyšuje povedomie o podcastoch medzi širokou verejnosťou.

## Referencie

## Externé odkazy
* https://podcastroka.sk/
* https://www.youtube.com/channel/UCX4UnBDzHYFsTENEWQeaptw

Kategória:Nové médiá
Julija Borisovna Navaľná

**Julija Borisovna Navaľná** (; * 24. júl 1976, Moskva, Sovietsky zväz) je ruská ekonómka a aktivistka.

Jej manželom bol ruský opozičný politik Alexej Navaľnyj, ktorý vo februári 2024 zomrel v trestaneckej kolónii na Sibíri.

## Životopis
náhľad|vľavo|Manželia Navaľní v roku 2013
Navaľná vyštudovala zahraničný obchod v Moskve. V roku 1998 sa zoznámila so svojím budúcim manželom Alexejom, svadbu mali o dva roky neskôr. Mali spolu dve deti.

Svojho manžela vždy podporovala. V roku 2014, keď bol Navaľnyj prvýkrát uväznený, odmietla  proti nemu svedčiť napriek policajným vyhrážkam.

V auguste 2020 potom, čo Navaľného otrávili a hospitalizovali na klinike v Omsku, požiadala jeho žena priamo ruského prezidenta Vladimíra Putina o povolenie k odchodu manžela do Nemecka. Stalo sa tak za situácie, keď bol život Navaľného v ohrození a ruskí lekári ho odmietali na liečenie do zahraničia prepustiť.

S rastúcou popularitou Navaľnej sa v médiách objavovali úvahy, či by sa mohla stať „ruskou Cichanovskou“, teda líderkou celonárodnej opozície. Svojho manžela mohla zastúpiť napr. podľa politológa Konstantina Kalačeva, podľa ktorého má šarm, charizmu aj odvahu. "Z manželky politika sa sama stala političkou," uviedol. V polovici januára 2021 mediálna skupina Cargrad, ktorú vlastní miliardár blízky Kremľu Konštantín Malofejev, pohrozila zverejnením súkromných správ medzi Navaľným a inými ženami, pokiaľ Navaľná nesľúbi, že sa nestane „ruskou Cichanovskou“.

Dňa 23. januára 2021 Navaľnú zadržali na demonštrácii, ktorá sa na podporu jej muža konala v Moskve. Neskôr toho istého dňa ju úrady prepustili.

### Po smrti Alexeja Navaľného
Po smrti svojho manžela Alexeja Navaľného označila za jeho vraha ruského prezidenta Vladimira Putina. Vyzvala Rusov, aby pokračovali v boji za slobodné a pokojné Rusko. Sama sa rozhodla pokračovať v práci svojho manžela. Obeť, ktorú priniesol, podľa nej nesmie vyjsť nazmar. *„Nevzdávajme sa. Ja sa nebojím a vyzývam vás, aby ste sa nebáli ani vy,“* povedala Navaľná.

Ruské úrady telo jej manžela rodine zatiaľ nevydali. Navaľná je presvedčená, že ho otrávili novičokom, a že úrady čakajú, kým z tela zmiznú stopy tejto nervovoparalytickej látky. Tisíce ľudí v Rusku už podpísali petíciu za vydanie tela rodine.

## Referencie

## Iné projekty

## Zdroj

Kategória:Ruskí aktivisti
Kategória:Ruskí ekonómovia
Kategória:Osobnosti z Moskvy
TOS-2 Tosočka

**TOS-2 Tosočka** (rus.: ТОС-2 Тосочка) je ruský termobarický raketomet na podvozku kolesového vozidla Ural-63706.

Plameňomet je určený na palebnú podporu pechoty a obrnených jednotiek, ako aj na ničenie živej sily nepriateľa, ľahko obrnených a transportných vozidiel.

Prvýkrát bol modernizovaný TOS-2 Tosočka predstavený širokej verejnosti v rámci osláv Dňa víťazstva v roku 2020. Vo februári 2021 boli spustené štátne skúšky nového raketometu a v roku 2023 bol TOS-2 zaradený do služby.

## Popis
Raketomet TOS-2 Tosočka je postavený na trojnápravovom podvozku terénneho obrneného vozidla Ural-63706 s pohonom všetkých kolies. Táto zmena oproti TOS-1A Solncepjok, ktorý bol postavený na pásovom podvozku, zabezpečuje novému raketometu zvýšenú mobilitu. TOS-2 Tosočka sa tak dokáže rýchlo prepravovať po ceste, zatiaľ čo pásový raketomet býva dopravovaný vlakom a následne na ťahanom návese. TOS-2 dosahuje na ceste rýchlosť až /h  a na plnú nádrž zvládne prejsť až .

Raketomet TOS-2 Tosočka využíva podobne ako TOS-1A rakety kalibru . Oproti svojmu predchodcovi sa však vyznačuje lepším systémom riadenia paľby a vyššou presnosťou. To je pri TOS-2 veľmi dôležitý parameter, pretože má k dispozícii iba 18 rakiet oproti 24 odpaľovaným z TOS-1A. Zmeny sa dotkli aj pancierovej kabíny, ktorá poskytuje posádke lepšiu ochranu nielen pred ručnými zbraňami, ale pred úlomkami delostreleckej munície. Čas, ktorý uplynie od zastavenia vozidla až po bojovú pripravenosť k paľbe, je 90 sekúnd. 

TOS-2 je vybavený novými termobarickými raketami TBS-M3, ktoré majú dosah  (niektoré zdroje uvádzajú až ). Samotnú muníciu tvoria dve nálože. Prvá nálož, ktorá exploduje vo vopred určenej výške, rozptýli explozívnu hmotu do okolia, kde spoločne so vzduchom vytvorí vysoko explozívny aerosólový mrak. S odstupom niekoľkých sekúnd potom ďalšia nálož vzniknutú zmes zapáli, čím dôjde k explózii, ktorá má niekoľkonásobne väčšiu silu, než majú klasické trhaviny. Vzniká tak mohutná tlaková vlna s obrovskou ničivou silou. Celý ničivý efekt je umocnený podtlakom vzduchu, ktorý sa tvorí za tlakovou vlnou. Raketomet dokáže spôsobiť devastujúce škody na ploche 6 kilometrov štvorcových. Okrem samotného ničivého účinku dochádza pri použití tejto zbrane aj k silnému psychologickému efektu na napadnuté jednotky. 

## Nasadenie
### [[Ruská invázia na Ukrajinu]]
V októbri 2023 ruské ministerstvo obrany informovalo, že ruské jednotky použili raketomet TOS-2 proti zoskupeniu ukrajinských ozbrojených síl v opevnenej oblasti.

## Používatelia
*  Rusko

## Galéria

TOS-2 Flamethrower ARMY-2022.jpg|Bočný pohľad na TOS-2
TOS-2 on Ural-63706 Army-2022 2022-08-20 2306.jpg| Zadný pohľad na TOS-2


## Referencie

## Iné projekty

Kategória:Sovietske samohybné delostrelectvo
Kategória:Raketomety
Ščob (Laborecká vrchovina)

**Ščob** (; ) je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Výrava, približne  juhovýchodne od Medzilaboriec. 

## Poloha
Nachádza sa v hraničnom hrebeni vrchoviny. Južná a západná časť hrebeňa zasahuje na územie Prešovského kraja, okresu Medzilaborce a na katastrálne územie obce Výrava, severovýchodná patrí poľskému Podkarpatskému vojvodstvu, powiatu Sanok a gmine Komańcza. Najbližšími sídlami sú južne situovaný Oľšinkov a Výrava, západne sa nachádzajú Čabalovce, severozápadne Palota a východne na poľskom území Lupków, patriaci do gminy Komańcza. Oblasť je súčasťou Chránenej krajinnej oblasti Východné Karpaty v slovenskej a Cisniansko-wetlinského parku v poľskej časti.

## Opis
Ščob leží na severnom okraji Laboreckej vrchoviny, v hraničnom hrebeni južne od Lupkovského priesmyku. Južne sa nachádza Parilov (), Černiny () a Lesík (), západne Kobyla (), Javorská (), sedlom oddelený Megelov grúň (), Jaseňovec () a Brincová (), severne Stredný hrb (), Kľučkov () a Jasieniowa () a východne Chryszczata (), Jaworne (), Košiarka (), Hlboký vrch () a Vysoký grúň (). Vodu zo severných svahov do rieky Laborec odvádza Výrava, z južných jej prítok Malá Výrava a z východných častí odteká potokom Smolniczek do rieky Oslawy v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské, Vihorlatské a Bukovské vrchy, vzácne i Tatry.

## Prístup
* po  červeno značenej magistrále po hrebeni:
** od severu z Lupkovského priesmyku
** od juhovýchodu z Hlbokého vrchu cez rázc. Pod Košarkou
* po  žlto značenom chodníku z Oľšinkova cez rázc. Pod Košarkou

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Medzilaborce
Kategória:Výrava (okres Medzilaborce)
Kategória:Vrchy v Podkarpatskom vojvodstve
Prezidentské voľby v Rusku v roku 2024

**Prezidentské voľby v Rusku v roku 2024**, v poradí ôsme voľby prezidenta Ruskej federácie, sa uskutočnili v dňoch 15. až 17. marca 2024. Vo voľbách kandidovali štyria kandidáti. S 88,48 % hlasov vyhral voľby súčasný prezident Vladimír Putin, najvyšším  percentuálnym podielom hlasov v prezidentských voľbách v postsovietskom Rusku. Inaugurácia Putina do jeho piateho mandátu je naplánovaná na 7. mája 2024.

Putin sa vďaka zmene ruskej ústavy, potvrdenej referendom v roku 2020, mohol uchádzať o znovuzvolenie napriek tomu, že post prezidenta zastával už štyrikrát. V auguste 2023 hovorca prezidenta Putina, Dmitrij Peskov uviedol, že tieto voľby sa teoreticky ani nemusia organizovať, pretože je jasné, že ich opäť vyhrá Putin. Denníku The New York Times povedal, že ruské prezidentské voľby „*nie sú skutočná demokracia, je to nákladná byrokracia*“, a predpovedal, že Putin bude zvolený viac ako 90 percentami hlasov.

Na posledný deň volieb plánuje opozícia podujatie s názvom Poludnie proti Putinovi.

## Zaregistrovaní kandidáti
* Vladislav Davankov – podpredseda Štátnej dumy zo strany Noví ľudia
* Nikolaj Charitonov – bývalý plukovník KGB, člen Komunistickej strany Ruskej federácie, neúspešný protikandidát Putina v prezidentských voľbách v roku 2004 
* Leonid Sluckij, predseda Liberálno-demokratickej strany Ruska
* Vladimír Putin – prezident Ruska v rokoch 1999 – 2008 a znovu od roku 2012

## Osobnosti, ktoré oznámili kandidatúru
* Igor Girkin – ruský ultranacionalista, odsúdený v roku 2022 holandským súdom na doživotie za zostrelenie letu Malaysia Airlines v roku 2014, a v januári 2024 uväznený v Rusku na 4 roky za kritiku Putina
* Boris Nadeždin – bývalý poslanec a člen Zväzu pravicových síl, kandiduje za stredopravicovú Občiansku iniciatívu
* Dmitrij Nosov – bývalý reprezentant Ruska v džude a sambe, bronzový olympijský medailista z roku 2004
* Maxim Oreškin – ruský ekonóm, člen strany Jednotné Rusko, ekonomický poradca prezidenta Putina
* Lev Šlosberg – opozičný politik a novinár, riaditeľ denníka Pskovskaja gubernija, člen politickej strany Jabloko
* Jekaterina Duncovová – novinárka, v rokoch 2019 – 2022 zastupiteľka v Rževe. Ústrednej volebnej komisii odovzdala 20. decembra 2023 dokumenty potrebné pre účasť vo voľbách. Komisia však 23. decembra registráciu jednomyseľne zamietla.

## Nemožnosť kandidatúry
* Alexej Navaľnyj, popredný opozičný politik, kvôli odsúdeniu nemohol kandidovať do roku 2028, 16. februára 2024 zomrel.

## Výsledky

## Poznámky


## Referencie

## Iné projekty

## Zdroj

Kategória:Voľby v Rusku
Ščob

**Ščob** môže byť:

* vrch v Laboreckej vrchovine pri Výrave (), pozri Ščob (Laborecká vrchovina)
* vrch v Laboreckej vrchovine pri Oľšavke ()
* vrch v Stolických vrchoch ()
* vrch vo Vihorlatských vrchoch (), pozri Čop (vrch vo Vihorlatských vrchoch)

## Pozri aj
* Ščobík
Bocianik pižmový

**Bocianik pižmový** () je jednoročná až dvojročná bylina z čeľade pakostovité (*Geraniaceae*). Jeho prirodzený areál sa rozprestiera od Makronézie, cez západnú Európu a Stredomorie po Irán.

## Opis
Bocianik pižmový je jednoročná až dvojročná, pižmom zapáchajúca bylina. Byle sú žliazkaté, vysoké 10 až 50 cm.  

Zložené listy sú krátkostopkaté, v obryse vajcovité, nepárno perovito zložené, dlhé do 20 cm. Lístky sú stopkaté, vajcovité, zúbkaté až perovito zárezové, dolný pár je oddialený.

Súkvetie tvorí päťkvetý až desaťkvetý okolík, so stopkou dlhšou ako podporné listy. Listene sú široko vajcovité, končisté, takmer holé, bledohnedé. Kvety sú päťpočetné, pravidelné a obojpohlavné. Fialové až purpurové kvetné lupienky sú voľné, elipsovité, dvakrát až trikrát dlhšie ako kalich. Z tyčiniek sú zvyčajne plodné iba päť vnútorné. Semenník je päťpuzdrový, s jednou čnelkou rozdelenou na päť blizien. Päťpočetný kalich má lístky voľné, žliazkaté, dlhé 6 až 9 mm. 

Zobákovité plody sú dlhé 20 až 45 mm. Po dozretí pukajú od stredového stĺpika zdola nahor a tak sa oddeľujú jednosemenné plôdiky. Plôdiky sú odstávajúco hnedo alebo belavo chlpaté, na vrchole žliazkaté, s hlbokou brázdou a so skrutkovito stočenými príveskami.

## Rozšírenie
Prirodzený areál bocianika pižmového sa rozprestiera od Makronézie, cez západnú Európu a Stredomorie po Irán a Etiópiu.

Zavlečený je v Kanade a Spojených Štátoch, v Južnej Amerike od Kolumbie po Ohňovú zem, v Juhoafrickej republike, Austrálii, Tasmánii, na Taiwane, Novom Zélande, v Japonsku a Kórei. V Európe sa vyskytuje ako nepôvodný na Britských ostrovoch, v Belgicku, Rakúsku, Nemecku, Švajčiarsku, Česku, Maďarsku a na Slovensku.

Na našom území je zriedkavý. Pestuje sa v záhradách, odkiaľ ojedinele uniká do prírody a splanieva. Kvitne od apríla do septembra.

## Význam a využitie
Bocianik pižmový sa v Európe už oddávna využíva ako okrasná a liečivá rastlina, prípadne ako prísada do potravy.

## Galéria

Erodium moschatum Sturm9.jpg | Ilustrácia.
Erodium moschatum (8441089910).jpg | Kvety, list a nezrelé plody.
Erodium moschatum MHNT.BOT.2007.40.20.jpg | Zobákovitý plod a oddelené plôdiky.

  
## Referencie

## Iné projekty

Kategória:Flóra na Slovensku
Kategória:Liečivé rastliny
Kategória:Najmenej ohrozené druhy
Kategória:Nepôvodné druhy rastlín
pižmový
Kategória:Rastliny s fialovými kvetmi
Kategória:Rastliny s purpurovými kvetmi
Kvalifikácia na Majstrovstvá sveta vo futbale 2022 – Interkontinentálna baráž

**Interkontinentálna baráž** určila posledné dva postupujúce tímy na Majstrovstvá sveta vo futbale 2022. Boli naplánované dva zápasy na neutrálnej pôde v Katare, ktoré sa hrali 13. a 14. júna 2022.

## Zúčastnené tímy

## Formát
Štyri tímy zo štyroch konfederácii (AFC, CONMEBOL, CONCACAF a OFC) boli žrebom rozdelení do dvoch zápasov. Pôvodne sa mali hrať dvojzápasy (doma a vonku) no rozhodlo sa že baráž sa bude hrať na jeden zápas na neutrálnej pôde v Katare.

## Zápasy
FIFA po prvýkrát rozhodla usporiadať interkontinentálnu baráž na jeden zápas na neutrálnej pôde v hostiteľskej krajine finálového turnaja.

### AFC – CONMEBOL

### CONCACAF vs OFC

## Referencie

## Externé odkazy

* https://www.fifa.com/fifaplus/en/match-centre/competition/520

Kategória:Kvalifikácia na Majstrovstvá sveta vo futbale 2022
Maliniak

**Maliniak** je potok v geomorfologickom celku Spišsko-šarišské medzihorie v geomorfologickom podcelku Stráže v regióne Šariš v Prešovskom kraji v okrese Prešov. Je pravostranným prítokom vodného toku Ternianka. Má dĺžku .

## Prameň
Pramení v  v juhozápadnej časti územia obce Záhradné v lesnom extraviláne severovýchodne od vrchu a lesa Maliniak s  v okrese Prešov v Prešovskom kraji. 

## Opis toku
Od prameňa tečie severovýchodným smerom cez lesný extravilán obce Záhradné, v  podmýva cestu zo Záhradného do obce Fintice, v  vteká do poľnohospodárskeho extravilánu. Pravým brehom obmýva pole Za potôčikom, ľavým brehom obmýva pole Briežky a ďalej pole Vyšné močiare, v  ústi v poľnohospodárskom extraviláne do vodného toku Ternianka ako jej pravostranný prítok. Vodný tok Ternianka ďalej ústi do Sekčova. Pramení, preteká a ústi na území obce Záhradné v okrese Prešov v Prešovskom kraji. Nemá prítok.

## Pôvod názvu
Názov vodného toku má pôvod v názve vrchu a lesa Maliniak, v blízkosti ktorého pramení. Názov vrchu bol bez zmeny prenesený na vodný tok a tým bolo utvorené jednoslovné hydronymum Maliniak ako súčasť početnej skupiny názvov v slovenskej toponymii, najmä hydronymii. Motiváciou pomenovania vrchu Maliniak bol charakteristický výskyt maliny, botanicky ostružiny malinovej Rubus idaeus; je to ker so sladkými a voňavými plodmi rastúci na rúbaniskách. Hydronymum Maliniak bolo štandardizované v roku 2007. V súčasnej slovenskej štandardizovanej hydronymii hydronymum Maliniak je jedinečným názvom (február 2024). 

## Referencie

Kategória:Potoky na Slovensku
Kategória:Vodné toky v Spišsko-šarišskom medzihorí
Kategória:Vodné toky v okrese Prešov
Kategória:Záhradné
Boris Borisovič Nadeždin

**Boris Borisovič Nadeždin** (* 26. apríl 1963, Taškent, Uzbecká SSR) je ruský politik, v rokoch 2000 až 2003 poslanec ruskej Štátnej dumy.

Bol členom strany Zväz pravicových síl, vedenej neskôr zavraždeným politikom Borisom Nemcovom a rozpustenej v roku 2008.

V septembri 2022, keď boli ruské vojská nútené ustúpiť z ukrajinskej Charkovskej oblasti, kritizoval ruskú vojnovú stratégiu a činnosť spravodajských služieb. Prezidenta Vladimíra Putina podľa neho uviedli v omyl, keď mu tvrdili, že odpor proti ruskej invázii na Ukrajinu bude krátky a neúčinný. Poraziť Ukrajinu so žoldniermi bez mobilizácie metódami koloniálnej vojny je podľa neho „absolútne nemožné“. Rusko podľa neho má dve možnosti: buď mobilizovať a viesť skutočnú vojnu, alebo – čo navrhuje on – začať rokovania o ukončení vojny a pokračovať ďalej v politickej rovine.

## Kandidatúra v prezidentských voľbách 2024
vľavo|náhľad|Logo kandidatúry
Na jeseň 2023 sa Nadeždin rozhodol kandidovať v prezidentských voľbách v marci 2024. Podarilo sa mu zozbierať 150 000 podpisov občanov. Kandiduje za Občiansku iniciatívu.

Nadeždin sa ako jediný z uchádzačov o túto funkciu vyslovil proti pokračovaniu vojny na Ukrajine a kritizoval aj Putina. Rozhodnutie rozpútať vojnu označil za „fatálnu chybu“, Putin podľa neho vedie krajinu „ku katastrofe“.

Ruská ústredná volebná komisia Nadeždina vo februári 2024 odmietla zaregistrovať. Uznala mu len zhruba 96 tisíc podpisov, potreboval ich však 100 tisíc. Nadeždin podal proti rozhodnutiu dve sťažnosti, súd ich však zamietol. Nadeždin sa ešte chystá odvolať, ale uznal, že jeho šance súperiť s Putinom vo voľbách klesli „na nulu“.

## Referencie

## Iné projekty

## Zdroj

Kategória:Ruskí politici
Kategória:Členovia Štátnej dumy Federálneho zhromaždenia Ruskej federácie
Kategória:Uzbecké osobnosti ruského pôvodu
Kategória:Uzbecké osobnosti ukrajinského pôvodu
Kategória:Osobnosti z Taškentu